**Prøvedata i forbindelse med konfiguration og test af Datafordeleren**

Formål

Formålet med prøvedata er, at KMD kan konfigurere og teste registre og services på Datafordeleren i udviklingsperioden.

Kunden skal i henhold til Datafordeler-kontrakt levere prøvedata til leverandøren KMD.

Tidsplan

29.10.2015: DL4 prøvedata – Registrene leverer prøvedata til GD7/Datafordeler-leveranceprojektet

15.01.2016: DL5 prøvedata - Registrene leverer prøvedata til GD7/Datafordeler-leveranceprojektet

Ansvar i forbindelse med test:

GD7 og KMD har ansvar for testforløbet, evt. med bidrag og review af testcases ved registre/GD1/GD2.

De enkelte registre har ansvar for prøvedata.

Krav til prøvedata

1. Prøvedata kan være fiktive data eller produktionsdata
2. Hvis produktionsdata er følsomme, herunder omfattet af persondatalovgivningen, skal prøvedata være fiktive data
3. Prøvedata skal for det enkelte register følge den af programkoordinationen godkendte datamodel og skal leveres i den form, der er beskrevet i DLS’en
4. Prøvedata skal understøtte det samlede sæt af services i den delleverance, prøvedata leveres til, herunder data i alle relevante attributter. For prøvedata til DL4 skal der leveres prøvedata i forhold til GD1/GD2 kritisk vej
5. Hvis sættet af services til et register indeholder behov for historiske data eller lignende, skal historiske data være repræsenteret i prøvedata. ”Repræsenteret” betyder, at en delmængde af prøvedata skal indeholde historiske data. Delmængden skal være tilstrækkelig stor til, at de specificerede tjenester kan konfigureres og testes. Registret skal i forbindelse med leverancen af prøvedata udpege de testeksempler, hvori indgår historiske data
6. Prøvedata skal hænge sammen på tværs af registrene (inkl. kobling via id’er) i den udstrækning, et registers DLS indeholder sammensatte tjenester.
7. Som minimum skal prøvedata til brug for konfiguration af sammensatte tjenester indeholde et antal testeksempler, hvor der er opbygget konsistens mellem data i det specificerende register og det/de registre, der derudover leverer data til den sammensatte tjeneste. Registret skal i forbindelse med leverancen af prøvedata udpege de testeksempler, hvor prøvedata går på tværs.
8. Omfanget af prøvedata bør optimalt være lig med omfanget af data i produktion.
9. Hvis et register ikke har mulighed for at levere prøvedata i dette omfang, aftaler registret omfanget individuelt med GD7. Dette gælder fx for registre, der ikke i dag har produktionsdata.

Upload af prøvedata til KMD

Prøvedata kan uploades på forskellige medier. Det enkelte register aftaler nærmere med GD7, hvordan prøvedata uploades til KMD.